Alexandroupoli
Store norske leksikon,Geografi,Verdens geografi,Europa,Hellas’ geografi
Alexandroupoli er en havneby og en kommune i Thrakia i Hellas som ligger ved Egeerhavet nær grensen til Tyrkia. Kommunen har 71 601 innbyggere (2021).
Byen er et handelssenter for de omkringliggende jordbruksområdene, der det er foredling av landbruksprodukter (appelsiner, pærer, ferskener). Det er en garnisonsby. Den har en gresk-ortodoks patriark. I byen er det et etnografisk museum og et kirkemuseum.Aleksander den store grunnla her en romersk koloni, derav navnet. Byen var under tyrkerne fra 1860 og under Bulgaria fra 1913 (etter balkankrigene). Gjennom Sèvres-traktaten (1920) og Lausanneavtalen (1923) ble byen overdratt til Hellas. Under andre verdenskrig var byen okkupert av Bulgaria fra 1941 til 1944. Les mer i Store norske leksikon Hellas' geografi Hellas Hellas' historie